**उद्दालक**, उपनिषद् युग के श्रेष्ठ तत्ववेत्ताओं में मूर्धन्य चिंतक थे। ये गौतम गोत्रीय अरुणि ऋषि के पुत्र थे और इसीलिए 'आरुणि' के नाम से विशेष प्रख्यात हैं। ये महाभारत में धौम्य ऋषि के शिष्य तथा अपनी एकनिष्ठ गुरुसेवा के निमित्त आदर्श शिष्य बतलाए गए हैं। (महाभारत, आदिपर्व)। 

प्रायः माना जाता है कि ग्रीक सन्त थेल्स (७६ ईसापूर्व) विज्ञान के अग्रदूत थे। किन्तु प्रसिद्ध इतिहासकार देबीप्रसाद चट्टोपाध्याय ने सिद्ध किया है कि वास्तव में थेल्स नहीं बल्कि उद्दालक प्रथम चिन्तक थे जिन्होने ज्ञान प्राप्ति के लिए प्रयोग की आवश्यकता का प्रतिपादन किया था। देखिये-

*उद्दालक आरुणि ने अपने विद्वान बेटे श्वेतकेतु से कहा – बरगद का एक फल लाओ। श्वेतकेतु फल ले आया।*
*पिता ने उसे काटने के लिए कहा। बेटे ने काट दिया।*
*पिता ने पूछा- तुमने क्या देखा?*
*श्वेतकेतु ने कहा- अनेक सूक्ष्म बीजों को देख रहा हूँ।*
*पिता ने केवल एक बीज चुन कर अलग करने के लिए कहा।* 
*जब बीज अलग कर लिया गया, तब पिता ने उस एक सूक्ष्म-से बीज को काटने के लिए कहा।* 
*जब श्वेतकेतु उसे काट चुका, तब पिता ने फिर पूछा- अब तुम क्या देख रहे हो?*
*बेटे ने कहा- अब कुछ भी नहीं देख रहा हूँ .* 
*तब दार्शनिक पिता ने विद्वान बेटे से कहा- बेटे, जिसे तुम नहीं देख रहे हो, वही सत्य है। इसी सत्य से विशाल बरगद का वृक्ष उमगता है। इसी तरह ब्रह्माण्ड का मूल आत्मा है। वह सूक्ष्म और नहीं दिखने लायक है, लेकिन परम सत्य वही है।*

गुरुभक्त आरुणि
--------------

[]

ऋषि धौम्य के आश्रम में कई छात्र रहते थे। वह उन्हें पूरी तत्परता से पढ़ाते, साथ ही उनकी कड़ी परीक्षा भी 
लेते रहते थे। इन परीक्षाओं में अलग-अलग कसौटियां तय की जातीं और देखा जाता कि विद्यार्थी सीखी गई विद्या और गुरु के प्रति कितना निष्ठावान है। 

एक दिन मूसलाधार वर्षा हो रही थी। गुरु ने अपने एक छात्र आरुणि से कहा, 'बेटा! खेत की मेड़ टूट जाने से पानी बाहर निकला जा रहा है, सो तुम जाकर मेड़ बांध आओ।' आरुणि तत्काल उठ खड़ा हुआ और खेत की ओर चल दिया। पानी का बहाव तेज था। आरुणि ने मिट्टी जमाने की कोशिश की पर बहाव रुका नहीं। कोई उपाय न देख आरुणि उस स्थान पर लेट गया। इस प्रकार उसने पानी को रोक दिया मगर बहाव और वर्षा के वेग से वह बेहोश हो गया। बहुत रात बीत जाने पर भी जब वह न लौटा तो धौम्य को चिंता हुई। वह खेत पर उसे ढूंढने पहुंचे। देखा तो आरुणि पानी को रोके मेड़ के पास लेटा था। देखते ही गुरुजी भावविभोर हो गए।

आरुणि के विचार
--------------

आरुणि के अध्यात्म विचारों का विस्तृत विवेचन छांदोग्य तथा बृहदारण्यक उपनिषदों में बड़े रोचक ढंग से किया गया है। तत्ववेत्ताओं के इतिहास में आरुणि का पद याज्ञवल्क्य के ही समकक्ष माना जाता है जो इनके शिष्य होने के अतिरिक्त उपनिषत्कालीन दार्शनिकों में नि:संशय सर्वश्रेष्ठ माने जाते हैं। 

मनोवैज्ञानिक तथ्यों के विषय में आरुणि की मान्यता है कि निद्रा का मुख्य हेतु 'श्रम' है और निद्रा की दशा में जीव आत्मा के साथ ऐक्य धारण कर लेता है (छांदोग्य ६.८.१)। मृत्युकालीन चेतना के विषय में आरुणि का कथन है कि जब मनुष्य मरता है, तब उसकी वाक्मन में अंतर्लीन हो जाती है; अनंतर मन प्राण में, प्राण तेज में तथा अंत में तेज देवता में अंतर्लीन हो जाता है (छां. ६.१५)। इस सिद्धांत को याज्ञवल्क्य ने यहीं से ग्रहण कर विस्तार से प्रतिपादित किया है। 

तत्वज्ञान के विषय में आरुणि के सिद्धांत को हम 'प्रत्ययवादी' अद्धैत का नाम दे सकते हैं, क्योंकि इनकी दृष्टि में अद्वैत ही एकमात्र सत् तथा तथ्य है। आरुणि के सिद्धांत का शंखनाद है तत्वमसि वाक्य जिसे इन्होंने अपने पुत्र श्वेतकेतु को अनेक मनोरंजक दृष्टांत के द्वारा समझाया तथा प्रमाणित किया। '**इदं सर्व तत् सत्यं स आत्मा तत्त्वमसि श्वेतकेतो'**-आरुणि के अद्वैतवाद का यह महनीय मंत्र है (छां. ६.११,१२)। मूल तत्त्व 'सत्' रूप है, असद्रूप नहीं, क्योंकि असत् से किसी भी प्रकार की उत्पत्ति नहीं हो सकती। यह सत् अपने में से पहले अग्नि को, पीछे जल को तथा अंत में पृथ्वी को इसी क्रम से उत्पन्न करता है। सृष्टि का यह 'त्रिवृत्करण' तत्त्व आरुणि का स्वोपज्ञ सिद्धांत है। विश्व के प्रत्येक द्रव्य में ये तीनों तत्त्व विद्यमान रहते हैं। सब पदार्थ असत् हैं। पदार्थों अपेक्षा तत्वों (पृथ्वी, जल, तेज) की सत्यता सर्वथा मान्य है और इन तत्वों की अपेक्षा सत्यतर है वह सत् जो इनका मूल कारण है (छां. ६.३-४)। यह सत् विश्व के समस्त प्रपंचों में अनुस्यूत तथा आधारस्थानीय सूक्ष्म तत्त्व है (छां ६.१२)। इसका पूर्ण ज्ञान आचार्य के द्वारा दी गई शिक्षा के द्वारा और श्रद्धा के द्वारा प्राप्त किया जा सकता है। 'आचार्यवान् पुरुषो वेद' =गुरु के द्वारा उपदिष्ट पुरुष ही परम तत्त्व को जानता है; आरुणि का यह उपदेश गुरुतत्व की आधारशिला है। आत्मा विश्व के प्रत्येक पदार्थ में उसी प्रकार व्याप्त रहता है, जिस प्रकार उस जल के प्रत्येक कण में लवण व्याप्त रहता है जिसमें वह डाला जाता है (छां. ६.१३)। उद्दालक आरुणि का यह अध्यात्मदर्शन आत्मा की अद्वैतता तथा व्यापकता का पूर्ण परिचायक है।

सन्दर्भ ग्रन्थ
--------------

* आर.डी. रानाडे : कॉन्स्ट्रक्टिव सर्वे ऑव उपनिषदिक फ़िलॉसफी, पूना, १९२६;
* राधाकृष्णन : इंडियन फ़िलॉसफी, भाग १, लंदन

बाहरी कड़ियाँ
-------------

* आरुणि ऋषि

| * दे
* वा
* सं
ऋषि |
| --- |
| सप्तर्षि | 

|  |  |
| --- | --- |
| प्रथम (स्वयंभूव) मन्वन्तर | 
* मरीचि
* अत्रि
* अंगिरा
* पुलाह
* क्रतु
* पुलस्त्य
* वशिष्ठ

 |
| द्वितीय (स्वरोचिष) मनवन्तर | 
* उर्जा
* स्तंभ
* प्राण
* Dattoli
* ऋषभ
* निश्चर
* Arvarivat

 |
| तृतीय (उत्तम) मनवन्तर | 
* Kaukundihi
* Kurundi
* Dalaya
* Sankha
* Pravahita
* Mita
* Sammita

 |
| चतुर्थ (तमस) मनवन्तर | 
* Jyotirdhama
* पृथु
* Kavya
* Chaitra
* Agni
* Vanaka
* Pivara

 |
| पंचम् (रैवत) मनवन्तर | 
* हिरण्यरोम
* Vedasri
* Urddhabahu
* Vedabahu
* Sudhaman
* पार्जन्य
* Mahamuni

 |
| षष्ठ (चाक्षुष) मनवन्तर | 
* Sumedhas
* Virajas
* Havishmat
* Uttama
* Madhu
* Abhinaman
* Sahishnnu

 |
| सप्तम (वैवस्वत) मनवन्तर | 
* कश्यप
* अत्रि
* वशिष्ठ
* विश्वामित्र
* गौतम
* जमदग्नि
* भारद्वाज

 |

 |
| अन्य | 
* धौम्य
* पराशर
* अगस्त्य
* अग्निवेश
* आरुणि
* अष्टावक्र
* Astika
* अथर्वन्
* आत्रेय
* औपमन्यव
* औरव
* Avatsara
* भृगु
* भृंगी
* Brahmarshi
* च्यवन
* दत्तात्रेय
* दधीचि
* देवल ऋषि
* Dirghatamas
* दुर्वासा
* गर्ग ऋषि
* गृत्समद
* Jahnu
* जैमिनि (Mimansa)
* Kambhoja
* Kambu Swayambhuva
* कणाद (वैशेषिका)
* Kanvas
* कण्व
* कपिल (सांख्य)
* Kindama
* Kutsa
* माण्डव्य
* मार्कण्डेय
* नचिकेता
* नारद
* पराशर
* Rajarshi
* ऋष्यश्रृंग
* रैक्व
* Sakayanya
* संदीपनि
* संकृति
* सत्यकाम जाबाल
* शुक्राचार्य
* शुकदेव
* उपमन्यु
* वैशम्पायन
* वाल्मीकि
* Vartantu
* Vibhandak Rishi
* वेदव्यास (वेद, वेदान्त)
* याज्ञवल्क्य

 |
| 
* Other Hindu sages
* Portal

 |